শিশু_পাচার
জোরপূর্বক শ্রম
শিশু পাচারের উদ্দেশ্য প্রায়ই বাধ্যতামূলক শিশুশ্রম হিসাবে নির্ধারণ করা হয়। শিশুশ্রম বলতে বিশেষভাবে একটি নির্ধারিত ন্যূনতম বয়সের শিশুদের বোঝায়, সাধারণত সর্বনিম্ন ১৪ বছর বয়সের শিশুকে কাজের ক্ষেত্রে ব্যবহার করা যায়। ইউনিসেফ অনুমান করে যে, উন্নয়নশীল দেশে ২০১১ সালে ৫-১৪ বছর বয়সী ১৫০ মিলিয়ন শিশু শিশুশ্রমে জড়িত ছিল। এ ছাড়াও ইউনিসেফ বলেছে যে, বর্তমান হার ইঙ্গিত দেয় যে, ২০২০ সালের মধ্যে কমপক্ষে ১০০ মিলিয়ন শিশু কাজ করতে বাধ্য হবে। আইএলও রিপোর্ট করে যে, এই সংখ্যার মধ্যে ৬০% শিশুশ্রমিক কৃষিতে কাজ করে। একটি তুলনামূলক গবেষণায় দেখা গেছে যে, আফ্রিকার সাব-সাহারান শহুরে ও গ্রামীণ অঞ্চলে গৃহস্থ শিশুশ্রমের হারের মধ্যে ৮৪.৩% শিশুশ্রমিক গ্রামীণ সেক্টরে কাজ করে। পাঁচ থেকে চৌদ্দ বছর বয়সী ৯৯.৮% শিশু এই অঞ্চলে অর্থনৈতিক কর্মকাণ্ডের জন্য যেকোন ধরনের শিশুশ্রমে নিয়োজিত। আইএলও আরও অনুমান করে যে, ১১৫ মিলিয়ন শিশু বিপজ্জনক কাজ যেমন যৌন বা মাদক ব্যবসার সাথে জড়িত। সামগ্রিকভাবে বলা যায় যে, শিশুশ্রম অনেক ধরনের রূপ নিতে পারে, যার মধ্যে রয়েছে গার্হস্থ্য দাসত্ব, কৃষিতে কাজ, পরিষেবা এবং উৎপাদন শিল্প। বেশ কয়েকজন গবেষকের মতে, এছাড়াও অধিকাংশ শিশুকে সস্তা ও নিয়ন্ত্রণযোগ্য শ্রম দিতে বাধ্য করা হয়। তাদের বাড়ি, খামার, কারখানা, রেস্তোরাঁ এবং আরও বিভিন্ন সেক্টরে কাজ করানো হয়। শিশুরা সস্তা শ্রম দিয়ে অতিরিক্ত কাজ সম্পন্ন করতে সক্ষম হয়, যা প্রাপ্তবয়স্কদের দ্বারা করা সম্ভব নয়। এর একটি উদাহরণ হচ্ছে, ঘানার মাছ ধরার শিল্পে শিশুরা তাদের ছোট হাত দিয়ে সহজেই জাল থেকে মাছ ছাড়িয়ে নেওয়ার কাজ করে। এর ফলে তাদের সেবার বেশি চাহিদা রয়েছে এবং শিশুশ্রম ও শিশু পাচারের বর্তমান ফল হিসেবে রয়ে গেছে। পাচারকৃত শিশুরা যৌন শোষিত হতে পারে, সশস্ত্র বাহিনী ও মাদক ব্যবসায় ব্যবহৃত হতে পারে এবং শিশু ভিক্ষা শুরু করতে পারে। বৈশ্বিক প্রবণতার পরিপ্রেক্ষিতে আইএলও অনুমান করে যে, ২০০৪ থেকে ২০০৮ সালে শিশুশ্রমের ঘটনা ৩% হ্রাস পেয়েছিল; যা পূর্ববর্তী ২০০০-২০০৪ সালে আইএলও কর্তৃক প্রতিবেদনের বিপরীত শিশুশ্রমের ১০% হ্রাস ছিল। আইএলও দাবি করে যে, বিশ্বব্যাপী শিশুশ্রম ধীরে ধীরে হ্রাস পাচ্ছে। তবে আফ্রিকার সাব-সাহারান ছাড়া। সেখানে শিশুশ্রমিকের সংখ্যা তুলনামূলকভাবে একই রয়েছে। এই অঞ্চলে ৫-১৭ বছর বয়সী ৪ জন শিশুর মধ্যে ১ জন কাজ করে। ২০১৮ সালে ইউনিসেফ জানিয়েছে যে, মোট শিশুশ্রমের ৩১% পশ্চিম আফ্রিকায় অবস্থিত। এই অঞ্চলে ছয় থেকে চৌদ্দ বছর বয়সী প্রতি ছয়টি শিশুর মধ্যে একজন কাজ করছে। প্রতিবেদনে আরও দেখা গেছে যে, আফ্রিকার সাব-সাহারানে ৪৩% শিশুশ্রম শিশু অভিবাসন ও পাচারের কারণে ঘটে। ১৫-১৭ বছর বয়সী শিশুশ্রমিকের সংখ্যায় আরেকটি প্রধান বৈশ্বিক প্রবণতা নিয়ে উদ্বেগ প্রকাশ করে বলা হয়, গত পাঁচ বছরে এই শিশুশ্রমিকদের সংখ্যা ২০% বৃদ্ধি পেয়েছে। মার্কিন যুক্তরাষ্ট্রে একটি বিস্ময়জনক ঘটনা ঘটেছে, ম্যাককেব ইঙ্গিত দিয়েছে যে, ১৯৯০ এর দশকে গ্যাপ ও নাইকির মতো বিশাল কোম্পানিগুলি "সোয়েটশপ" শিল্প ব্যবহার করছিল যা পাচারকৃত শিশুদের তাদের পছন্দসই পণ্য তৈরি করতে ব্যবহার করত। শিশুশ্রম কেলেঙ্কারির আরও তদন্তের পর জিএপি কোম্পানির কারখানায় বিপজ্জনক কাজের অবস্থা উন্মোচিত হয়। শিশুরা রান-ডাউন ও বিপজ্জনক কারখানায় কাজ করছিল, তারা অপব্যবহারের শিকার হয়েছিল এবং ন্যূনতম মজুরির চেয়ে অনেক কম বেতন পেয়েছিল। পরের বছরগুলোতে এশিয়া ও আফ্রিকার অন্যান্য অংশেও একই ধরনের কেলেঙ্কারী প্রকাশ পায়। এই অভিযোগের প্রতিক্রিয়া জানিয়ে জাতিসংঘের মহাসচিবের সদস্যরা ২০১১ সালে জাতিসংঘের "সুরক্ষা, সম্মান ও প্রতিকার" কাঠামো বাস্তবায়নের মাধ্যমে কর্পোরেট সিস্টেমে লঙ্ঘন করার সংখ্যা হ্রাসে চেষ্টা করেছিল। প্রতিবেদনে আন্তর্জাতিক সংস্থাগুলির নির্দেশিকা, অন্যান্য ব্যবসা প্রতিষ্ঠান ও মানবাধিকার বিষয় থাকে। ১৬ জুন ২০১১ তারিখে মানবাধিকার কাউন্সিল কর্তৃক বিশ্লেষণ ১৭/৪ অনুমোদিত হয়। এ প্রতিবেদনে তিনটি মূল নীতির রূপরেখা দেওয়া হয়। ১) মানবাধিকার ও মৌলিক স্বাধীনতার প্রতি সম্মান, সুরক্ষা ও পরিপূরনের জন্য রাষ্ট্রের বিদ্যমান বাধ্যবাধকতা; ২) সমাজের বিশেষ অঙ্গ হিসেবে ব্যবসায়িক উদ্যোগের ভূমিকা, যা সমস্ত প্রযোজ্য আইন মেনে চলতে ও মানবাধিকারকে সম্মান করার জন্য প্রয়োজন; এবং ৩) অধিকার ও বাধ্যবাধকতার প্রয়োজনীয়তা লঙ্ঘনের সময় উপযুক্ত ও কার্যকর প্রতিকারের সাথে মিলে যাওয়া। বিশ্লেষণে উপযুক্ত কর্মসংস্থানের সার্বজনীন বোঝাপড়া প্রতিষ্ঠার চেষ্টা করা হয়েছে এবং নির্দেশিকার নীতি লঙ্ঘনকারী সংস্থাগুলির জন্য শাস্তির কথা বলা হয়েছে। এছাড়াও যাদের শ্রম লঙ্ঘন করা হয়েছিল তাদের জন্য দীর্ঘস্থায়ী পরিণতি সম্পর্কিত গবেষণা প্রকাশিত হয়েছিল। তবুও ২০১৮ সালে দেখা গেছে যে, এখনও ২১৮ মিলিয়ন শিশু পূর্ণকালীন কাজ করছে, যার মধ্যে অনেকগুলি কারখানার মালিকদের দ্বারা উৎপাদন খরচ কমিয়ে নিচ্ছে।